**INSTITUT FOR STATSKUNDSKAB F16**

**AARHUS UNIVERSITET Lene Aarøe & Lasse Laustsen**

metode II, forårssemesteret 2016 - kursusbeskrivelse

Med udgangspunkt i efterårets undervisning i Metode I vil der i dette semester blive undervist i induktive statistiske metoder herunder metoder til multivariat analyse, som finder hyppig anvendelse i sam­fundsviden­skabelige undersøgelser. Metoderne gør det blandt andet muligt at anvende data fra stikprøver til – inden for en vis usikkerhedsmargin – at udtale sig om forholdene i de populationer, hvorfra stikprøverne kommer, og de udgør grundlaget for hovedparten af alle kvantitative analyser af samfundsfaglige problemstillinger – både videnskabeligt såvel som i private og offentlige virksomheder. Metoderne udgør dermed en central del af scient.pol.’ers værktøjskasse, og er efterspurgte på arbejdsmarkedet.

Pensum til hele andet semesters metodeundervisning:

1. Agresti, A. & Finlay, B. (2008). *Statistical Methods for the Social Sciences,* fourth edition, Upper Saddle River, NJ: Prentice Hall. Kap. 1-15 (dog eksklusiv pp. 201-8, 235-9, afsnit 12.6, 12.7, 14.1, 14.4, 15.4, 15.5, 15.6, p. 510 samt ‘problems’). (kan købes i PB)
2. Fayers, P. M. & Machin, d. (1998). “Factor Analysis”, pp. 191-223 i Staquet, M. J.; Hays, R. D. og Fayers, P. M, Quality of Life Assessment in Clinical Trials. Methods and Practice, Oxford: Oxford University Press. (materialesamling, der kan købes i PB).
3. DeCoster, J. (1998). *Overview of Factor Analysis.* <http://www.stat-help.com/>, 8 sider. (tilgængelig online på <http://www.stat-help.com/factor.pdf>).
4. Sønderskov, Kim Mannemar (2014). *Stata – en praktisk introduktion*, Hans Reitzels Forlag, 2. udgave, pp. 180-190, 193-200, 209-228-+233-254, 196-199, 255-282. (kan købes i PB)
5. Stubager, R. & Sønderskov, K.M. (2011). Forudsætninger for lineær regression og variansanalyse efter mindste kvadraters metode, 5. udgave. pp. 7-16. (Tilgængelig via BB)

Det fremgår af undervisningsplanen, hvornår de forskellige dele af pensum særligt vil indgå i undervisningen ved henholdsvis forelæsninger og instruk­torundervis­ning.

Der er ugesedler til hver uges instruktorundervisning. Ugesedler vil blive lagt ud på BB.

Alle opgaverne forventes lavet før holdtimerne og vil som hovedregel blive behandlet på holdtimerne. For studerende, der ønsker ekstra øvelse, kan der henvises til de opgaver, der følger efter hvert kapitel i Agresti og Finlay. Løsningerne af ca. halvdelen af disse opgaver står optrykt bagerst i bogen. Udover ugesedlerne er der mulighed for at aflevere et antal skriftlige øvelsesopgaver.

Som en hjælp til anvendelsen af Stata henvises der generelt til Kim Mannemar Sønderskov *Stata – en praktisk introduktion (2. Udgave)*, som kan købes i PB.